ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5364-Е.03.02-1340/2-2019

…09.01. 2019.год.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 2168/2018 (3000/0382/2018), за набавку добара: Ланци за крацере ТЕНТ-Б, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац објављује на Порталу јавних набавки и интернет страници Наручиоца,следеће информације, односно појашњења:

**ПИТАЊA**:

1. У Техничкој спецификацији, у тачки 3.1 конкурсне документације, захтевано је да ланци морају бити цементирани, са дубином цементације 1 мм, а у тачки 3.5 и чланом 7 Модела Уговора захтевано је да се приликом пријема робе достави Извештај о испитивању ланаца од стране акредитоване лабораторије из Србије, који ће садржати потврду да ланци одговарају траженим тех. карактеристикама.

С обзиром на наведене захтеве, као и да су предметна добра у раду веома изложена хабању, те да је отпорност на хабање ланца веома важна карактеристика која се постиже управо цементацијом ланца и на тај начин повећањем тврдоће површинског слоја, молимо Наручиоца да јасно и прецизно наведе минимални технички захтев у погледу тврдоће површинског слоја захтеваног ланца, како би се испитивањем у акредитованој лабораторији могла утврдити усаглашеност испоручених ланаца са захтеваним, а понуђачима омогућило да унапред знају све услове јавне набавке од којих може зависити техничка усаглашеност понуђених добара са захтеваним, у складу са ЗЈН.

2. У поглавЉу 3, техничке спецификације. 3.1. Врсте и количине добара наведено је да се захтева „Затезна чврстоћа цементираног ланца: око 280 kN”.

2.1 С обзиром да је у тачки 3.5 конкурсне документације и чланом 7 Модела Уговора захтевано да се приликом пријема робе достави Извештај о испитивању ланаца од стране акредитоване лабораторије из Србије, који ће садржати потврду да ланци одговарају траженим тех. Карактеристикама, молимо Наручиоца да јасно и прецизно дефинише толеранцију номиналне вредности 280 (или ту вредност означи као минималну што је уобичајена пракса), уместо произвољне оцене „око...“, како би се испитивањем у акредитованој лабораторији могла утврдити усаглашеност испоручених ланаца са захтеваним, а понуђачима омогућило да унапред знају све услове јавне набавке од којих може зависити техничка усаглашеност понуђених добара са захтеваним, у складу са ЗЈН.

2.2 С обзиром да се затезна чврстоћа изражава у N/mm2, а сила у KN, наведени захтев није јасан, па молимо Наручиоца да се јасно и прецизно изјасни да ли се захтева да тражени ланац има следећа механичка својства:

• Затезну чврстоћу (напон при сили кидања): ………….. 280 N/mm2;

или

• Силу кидања: ……………….. 280 KN?

**ОДГОВОРИ:**

1. Тачно је да је отпорност на хабање најважнија карактеристика која се тражи од наручених ланаца. Али, сама тврдоћа није довољно поуздан показатељ отпорности на хабање. Зато је, као поузданији показатељ, тражено да ланци буду цементирани на дубину 1mm и тражена је прекидна сила од приближно 280 kN. Тачна вредност за тврдоћу није тражена али ако су ланци израђени од захтеваног материјала и цементирани на дубину од 1mm, површинска тврдоћа таквог ланца би морала бити минимум 780 HV.
2. Мисли се на силу кидања од 280 kN. Дозвољено је одступање од 10%. Значи, захтева се да прекидна сила ланаца износи 280±10% kN.

Комисија ће израдити измене и допуне конкурсне документације на начин што ће у техничкој спецификацији додати појашњење ланаца крацера и исте објавити на Порталу јавних набавки и интернет страници Наручиоца.

Комисија ће размотрити да ли је већ одређен рок за подношење понуда примерен времену потребном за припрему прихватљиве понуде те **у случају да продужи рок**, о истом ће објавити обавештење о продужењу рока за подношење понуда на Порталу јавних набавки и интернет страници Наручиоца.

КОМИСИЈА